Kyk: Die Terminator en die pous | Netwerk24
26 Januarie 2017 10:10
Arnold Schwarzenegger, Hollywood-aksieheld en voormalige goewerneur van Kalifornië, het pous Franciskus Woensdag in die Vatikaanstad ontmoet.
Die Terminator-ster het die raadsaal van The New Celebrity Apprentice, waar gemoedere soms hoog kan loop, verruil vir die vreedsaamheid van die Vatikaanstad vir die pous se weeklikse algemene oudiënsie.
Schwarzenegger (69), wat sy vriendin, Heather Milligan, saamgevat het, het toegekyk hoe die pous sy voorlesings doen en die seën oor diegene teenwoordig, uitspreek.
Hy het ook die geleentheid gekry om die pous se blad te skud.
Die akteur en oudpolitikus het daarna getwiet dat dit 'n "reuse-eer" was en dat hy baie respek het vir die pous se werk om omgewingsbewustheid te skep.